CELEX: C2007/095/116
Language: el
Date: 2007-04-28 00:00:00
Title: Υπόθεση F-15/07: Προσφυγή-αγωγή της 27ης Φεβρουαρίου 2007 — K κατά Κοινοβουλίου

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/58
            
         Προσφυγή-αγωγή της 27ης Φεβρουαρίου 2007 — K κατά Κοινοβουλίου
   (Υπόθεση F-15/07)
   (2007/C 95/116)
   Γλώσσα διαδικασίας: η γερμανική
   Διάδικοι
   
      Προσφεύγουσα-ενάγουσα: Κ (Εκπρόσωπος: Dieter Struck)
   
      Καθού-εναγόμενο: Ευρωπαϊκό Κοινοβούλιο
   Αιτήματα της προσφεύγουσας-ενάγουσας
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απορριπτική απόφαση του Ευρωπαϊκού Κοινοβουλίου της 29ης Νοεμβρίου 2006·
            
         
               —
            
            
               να υποχρεώσει το καθού-εναγόμενο σε καταβολή χρηματικής ικανοποιήσεως λόγω ηθικής βλάβης καθώς και αποζημιώσεως·
            
         
               —
            
            
               να διαπιστώσει την παραβίαση της αρχής της ίσης μεταχειρίσεως, καθώς και την εκούσια και ενσυνείδητη προσβολή του γενικού δικαιώματος της προσωπικότητας·
            
         
               —
            
            
               να διαπιστώσει την παραβίαση από το καθού-εναγόμενο της αρχής της δικαιολογημένης εμπιστοσύνης, της υποχρεώσεως αιτιολογήσεως των διοικητικών ενεργειών και της αρχής της απαγορεύσεως των διακρίσεων·
            
         
               —
            
            
               να καταδικάσει το καθού-εναγόμενο στο σύνολο των εξόδων της προδικασίας και της κύριας διαδικασίας.
            
         Ισχυρισμοί και κύρια επιχειρήματα
   Η προσφεύγουσα-ενάγουσα, πρώην υπάλληλος του Ευρωπαϊκού Κοινοβουλίου (από την 1η Ιανουαρίου 1978), αξιώνει από το καθού-εναγόμενο χρηματική ικανοποίηση για την ηθική βλάβη της καθώς και αποζημίωση λόγω του τρόπου με τον οποίο αυτό ενήργησε ενόψει της προσβολής του γενικού δικαιώματός της στην προσωπικότητα και των εξαιρετικών περιστάσεων που είχαν ως αποτέλεσμα την αναπηρία της.